title: 2013 m. kovo 8 d. Komisijos įgyvendinimo reglamentas (ES) Nr. 202/2013, kuriuo iš dalies keičiamos Reglamento (EB) Nr. 555/2008 nuostatos dėl vyno sektoriaus paramos programų teikimo ir prekybos su trečiosiomis šalimis

text:
9.3.2013

               LT

               Europos Sąjungos oficialusis leidinys

               L 67/10

         KOMISIJOS ĮGYVENDINIMO REGLAMENTAS (ES) Nr. 202/2013
   2013 m. kovo 8 d.
   kuriuo iš dalies keičiamos Reglamento (EB) Nr. 555/2008 nuostatos dėl vyno sektoriaus paramos programų teikimo ir prekybos su trečiosiomis šalimis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 103za straipsnį kartu su 4 straipsniu,
   kadangi:

               (1)

               Reglamento (EB) Nr. 1234/2007 103n straipsnio 1a dalyje numatyta, kad valstybės narės ne vėliau kaip 2013 m. rugpjūčio 1 d. gali nuspręsti nuo 2015 m. sumažinti lėšas, skirtas Xb priede nurodytoms paramos programoms, siekdamos padidinti tiesioginių išmokų nacionalines viršutines ribas, nurodytas 2009 m. sausio 19 d. Tarybos reglamento (EB) Nr. 73/2009, nustatančio bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančio tam tikras paramos schemas ūkininkams (2), 40 straipsnyje. Suma, gauta sumažinus lėšas, galutinai pridedama prie tiesioginių išmokų nacionalinių viršutinių ribų ir jos nebegalima skirti priemonėms, išvardytoms Reglamento (EB) Nr. 1234/2007 103p–103y straipsniuose;

               (2)

               Reglamento (EB) Nr. 1234/2007 103o straipsnyje numatyta, kad valstybės narės ne vėliau kaip 2012 m. gruodžio 1 d. turėjo nuspręsti, ar 2014 m. teikti paramą vynmedžių augintojams, suteikiant teises į išmokas, kaip apibrėžta Reglamento (EB) Nr. 73/2009 III antraštinės dalies 1 skyriuje. Šiuo atveju valstybės narės tokią paramą turi numatyti savo paramos programose, ir ši 2014 m. parama toliau turi būti teikiama pagal bendrosios išmokos schemą ir daugiau nebeteikiama priemonėms, išvardytoms Reglamento (EB) Nr. 1234/2007 103p–103y straipsniuose. Komisijos reglamente (EB) Nr. 555/2008 (3) turėtų būti pateikta išsami informacija apie pranešimus, kuriuos atitinkamos valstybės narės turi teikti pagal Reglamento (EB) Nr. 1234/2007 103n straipsnio 1a dalį ir 103o straipsnį;

               (3)

               atsižvelgiant į patirtį, įgytą įgyvendinant paramos programas, ir siekiant pasirengti paramos programų 2014–2018 finansiniams metams projektų teikimui, reikėtų patobulinti naujo programavimo laikotarpio struktūrą ir specialiuosius reikalavimus;

               (4)

               Reglamento (EB) Nr. 555/2008 4 straipsnio d punkto pirmoje pastraipoje nustatyta, kad Reglamento (EB) Nr. 1234/2007 103p straipsnio 2 dalyje nurodyti vynai atitinka rėmimo trečiųjų šalių rinkose reikalavimus, jeigu parama konkretaus paramos gavėjo rėmimo ir informavimo veiklai konkrečioje trečiojoje šalyje teikiama ne ilgiau kaip trejus metus; prireikus paramos teikimą galima vienąkart pratęsti ne ilgesniam kaip dvejų metų laikotarpiui. Ši nuostata buvo taikoma pirmajam paramos programos teikimui ir yra tikslinga nustatyti panašią naujos paramos programos pateikimo taisyklę; tačiau svarbu skatinti naujų rinkų atvėrimą trečiosiose šalyse, įskaitant skatinimą teikiant pirmenybę paramos gavėjams, kurie anksčiau nėra gavę paramos arba kurie siekia vykdyti veiklą naujoje trečiojoje šalyje, kuriai vykdyti parama pagal šią schemą anksčiau jiems nebuvo suteikta;

               (5)

               Reglamento (EB) Nr. 555/2008 4 straipsnio trečioje pastraipoje nustatyta, kad pasirenkant paramos gavėjus pirmenybė teikiama labai mažoms, mažosioms ir vidutinėms įmonėms, kaip apibrėžta Komisijos rekomendacijoje 2003/361/EB (4), ir kolektyviniams prekių ženklams. Siekiant supaprastinti šios priemonės įgyvendinimą reikėtų atsisakyti teikti pirmenybę kolektyviniams prekių ženklams, tačiau palikti galimybę skirti paramą nesusijusiems prekių ženklams;

               (6)

               Reglamento (EB) Nr. 555/2008 6 ir 8 straipsniuose nustatytos taisyklės dėl apibrėžties, procedūros, paraiškų ir vynuogynų restruktūrizavimui ir konversijai numatytos paramos lygių. Nepažeidžiant Reglamento (EB) Nr. 1234/2007 103q straipsnyje nustatytų sąlygų, atsižvelgiant į patirtį, įgytą įgyvendinant šią priemonę, būtina nurodyti konkrečią veiklą, kuri laikoma neatitinkančia paramos reikalavimų. Be to, vienodo dydžio sumų apskaičiavimo taisyklės turėtų būti ne tik supaprastintos, bet ir patikslintos. Visų pirma siekiant išvengti kompensacijos permokos tikslinga nurodyti, kad vienodo dydžio sumos turi būti nustatomos tiksliai apskaičiuojant kiekvienos rūšies veiklos faktines išlaidas;

               (7)

               Reglamento (EB) Nr. 555/2008 10 straipsnyje nustatytos pereinamojo laikotarpio taisyklės dėl restruktūrizavimo veiksmų, jau suplanuotų pagal 1999 m. gegužės 17 d. Tarybos reglamento (EB) Nr. 1493/1999 dėl bendro vyno rinkos organizavimo (5) 11 straipsnį. Tos taisyklės paseno, todėl tą straipsnį reikėtų išbraukti;

               (8)

               26–34 straipsniuose nustatytos taisyklės dėl trijų 2012 m. liepos 31 d. baigusių galioti priemonių: geriamojo alkoholio distiliavimo, distiliavimo krizės atveju ir koncentruotos vynuogių misos naudojimo. Todėl tie straipsniai turėtų būti išbraukti;

               (9)

               67–73 straipsniuose nustatytos taisyklės dėl vynmedžių išnaikinimo schemos, kurios galiojimas baigėsi 2011 m. Todėl tie straipsniai turėtų būti išbraukti;

               (10)

               Reglamento (EB) Nr. 555/2008 77 straipsnio 5 dalyje nustatyta, kad investicinių priemonių atveju Komisijos reglamento (EB) Nr. 1975/2006 (6) 26, 27 ir 28 straipsniai turėtų būti taikomi mutatis mutandis. Tačiau atsižvelgiant į Reglamento (EB) Nr. 555/2008 19 straipsnio 1 dalį ir 76–80 straipsnius, nuorodos į kai kurias iš tų taisyklių, kurios dabar nustatytos Komisijos reglamente (ES) Nr. 65/2011 (7), siekiant aiškumo turėtų būti panaikintos;

               (11)

               Reglamento (EB) Nr. 555/2008 81 straipsnio 3 ir 5 dalyse nustatytos taisyklės dėl kontrolės, susijusios su gamybos potencialu ir vynuogynų restruktūrizavimo ir konversijos veiksmais, vykdomos plotuose, už kuriuos skiriama vynmedžių išnaikinimo priemoka pagal Reglamento (EB) Nr. 1234/2007 85o–85x straipsnius. Vynmedžių išnaikinimo schema baigė galioti 2011 m. Todėl tos taisyklės turėtų būti panaikintos. Tačiau pagal 81 straipsnio 4 dalį vynmedžių išnaikinimo atveju numatytas patikrinimas vietoje arba patikrinimas nuotolinio stebėjimo būdu, jeigu nuotolinio stebėjimo technologijos skiriamoji geba lygi 1 m2 ar didesnė arba išnaikintas visas vynuogyno sklypas. Be to, vynmedžių išnaikinimas prieš atsodinimą gali būti veikla, vykdoma įgyvendinant restruktūrizavimo ir konversijos priemonę, todėl tikslinga numatyti tokią pačią šios priemonės taikymo taisyklę;

               (12)

               Komisijos reglamente (EB) Nr. 883/2001 (8) pateiktas supaprastintos formos vyno produktų, įskaitant vynuogių sulčių, kilusių iš sąraše nurodytų šalių, įskaitant Jungtines Amerikos Valstijas, ir importuojamų į Sąjungą, VI-1 dokumentas. Įsigaliojus Europos bendrijos ir Jungtinių Amerikos Valstijų susitarimui dėl prekybos vynu (9), vynas iš Jungtinių Amerikos Valstijų gali būti importuojamas į Sąjungą kartu pateikiant sertifikavimo dokumentą, kaip nurodyta susitarimo 9 straipsnyje. Todėl į Reglamente (EB) Nr. 555/2008, kuriuo pakeičiamas Reglamentas (EB) Nr. 883/2001, pateiktą šalių, kurioms leidžiama naudoti supaprastintos formos VI-1 dokumentą, sąrašą Jungtinės Amerikos Valstijos nebuvo įtrauktos. Tačiau vynuogių sultims tas susitarimas nėra taikomas, todėl siekiant sudaryti palankias sąlygas vyno produktams, kuriems susitarimas netaikomas, Jungtinės Amerikos Valstijos turėtų būti įtrauktos į tą sąrašą;

               (13)

               Bendro žemės ūkio rinkų organizavimo valdybos komitetas per pirmininko nustatytą laikotarpį savo nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 555/2008 iš dalies keičiamas taip:

               1)

               2 straipsnio 3 dalis pakeičiama taip:
               „3.   Valstybės narės, nusprendusios nuo 2015 finansinių metų sumažinti paramos programoms skirtas lėšas siekdamos padidinti savo tiesioginių išmokų nacionalines viršutines ribas, nurodytas Tarybos reglamento (EB) Nr. 73/2009 (10) 40 straipsnyje, apie šias sumas praneša iki 2013 m. rugpjūčio 1 d. I, II, III, VII ir VIII prieduose nurodytose formose pateikti duomenys atitinkamai pakeičiami, jeigu tas sumažinimas dar nebuvo numatytas paramos programos projekte, pateiktame iki 2013 m. kovo 1 d.

               2)

               4 straipsnis iš dalies keičiamas taip:

                           a)

                           Pirmos pastraipos d punktas pakeičiamas taip:

                                       „d)

                                       kiekvienu programavimo laikotarpiu parama konkretaus paramos gavėjo rėmimo ir informavimo veiklai konkrečioje trečiojoje šalyje teikiama ne ilgiau kaip trejus metus, tačiau prireikus paramos teikimą galima vienąkart pratęsti ne ilgesniam kaip dvejų metų laikotarpiui;“.

                           b)

                           Trečia pastraipa išbraukiama.

               3)

               5 straipsnio 3 dalis pakeičiama taip:
               „3.   Išnagrinėjusios paraiškas valstybės narės atrenka ekonomiškai naudingiausius pasiūlymus. Pirmenybė teikiama:

                           a)

                           labai mažoms, mažosioms ir vidutinėms įmonėms, kaip apibrėžta Komisijos rekomendacijoje 2003/361/EB (11);

                           b)

                           naujiems paramos gavėjams, kurie anksčiau nėra gavę paramos, taip pat

                           c)

                           paramos gavėjams, kurie siekia vykdyti veiklą naujoje trečiojoje šalyje, kuriai vykdyti parama pagal šią schemą anksčiau jiems nebuvo suteikta.
                           Valstybės narės, atsižvelgdamos į turimas lėšas, parengia sąrašą ir naudodamos VIII priede pateiktą formą pateikia šį sąrašą Komisijai, kad kitos valstybės narės gautų šią informaciją ir priemonė būtų taikoma nuosekliau.

               4)

               6 straipsnis pakeičiamas taip:
               „6 straipsnis
               Paramos reikalavimų neatitinkanti veikla
               1.   Reglamento (EB) Nr. 1234/2007 103q straipsnio 3 dalies antros pastraipos taikymo tikslais „įprastas natūraliai pasenusių vynuogynų atnaujinimas“ reiškia tos pačios veislės atsodinimą tame pačiame žemės sklype pagal tą pačią vynuogių auginimo sistemą. Valstybės narės gali nustatyti papildomas specifikacijas, ypač dėl keičiamų vynuogynų amžiaus.
               2.   Paramos reikalavimų neatitinkanti veikla:

                           a)

                           vynuogyno kasdienė priežiūra;

                           b)

                           laukinės gyvūnijos, paukščių arba krušos daromos žalos užkardymas;

                           c)

                           užuovėjų ir apsaugos nuo vėjo konstrukcijų statyba;

                           d)

                           važiuojamosios dalies ir keltuvų įrengimas.“

               5)

               8 straipsnis pakeičiamas taip:
               „8 straipsnis
               Paramos lygiai
               1.   Pagal Reglamento (EB) Nr. 1234/2007 103q straipsnio ir šio skyriaus nuostatas valstybės narės nustato taisykles, kuriomis nustatoma paramos reikalavimus atitinkanti restruktūrizavimo ir konversijos veikla ir jos atitinkamos finansuoti tinkamos išlaidos. Šiomis taisyklėmis užtikrinamas šios paramos schemos tikslo įgyvendinimas.
               Visų pirma šiomis taisyklėmis gali būti nustatyta vienodo dydžio sumų mokėjimo tvarka arba didžiausias paramos už hektarą lygis. Be to, šiomis taisyklėmis gali būti nustatytas paramos dydžio koregavimas remiantis objektyviais kriterijais.
               2.   Siekiant išvengti kompensacijos permokos, kai valstybės narės naudojasi vienodo dydžio sumomis, šios sumos nustatomos tiksliai apskaičiuojant kiekvienos rūšies veiklos faktines išlaidas. Pagrįstais atvejais vienodo dydžio sumos gali būti kasmet tikslinamos.
               3.   Parama skiriama už apsodintą plotą, apibrėžtą pagal 75 straipsnio 1 dalį.“

               6)

               10 straipsnis išbraukiamas.

               7)

               26–34 straipsniai išbraukiami.

               8)

               35 straipsnio 6 dalis pakeičiama taip:
               „6.   Valstybės narės, nusprendusios 2014 m. ir nuo 2015 m. visą paramos programoms skirtą valstybės dotacijos sumą panaudoti savo tiesioginių išmokų nacionalinių viršutinių ribų, nurodytų Reglamento (EB) Nr. 73/2009 40 straipsnyje, padidinimo tikslais, neprivalo pateikti šio reglamento V–VIIIc prieduose nurodytų formų.“

               9)

               43 straipsnio 2 dalies antros pastraipos įvadinė frazė pakeičiama taip:
               „Jeigu vynas tiekiamas etiketėmis paženklintose ne didesnės kaip 60 litrų talpos talpose, uždarytose vienkartiniais uždarymo įtaisais, ir jo kilmės šalis, nurodyta XII priedo A dalyje, yra pasiūliusi specialias Bendrijos priimtas garantijas, V I 1 formos analizės ataskaitos dalyje nurodoma tik ši informacija:“.

               10)

               45 straipsnis iš dalies keičiamas taip:

                           a)

                           1 dalis pakeičiama taip:
                           „1.   XII priedo B dalyje išvardytų trečiųjų šalių, pasiūliusių specialias Bendrijos priimtas garantijas, vyno gamintojų parengti V I 1 dokumentai laikomi 48 straipsnyje nurodytame sąraše išvardytų agentūrų arba laboratorijų parengtais sertifikatais ar analizės ataskaitomis, jeigu gamintojai yra gavę minėtų trečiųjų šalių kompetentingų institucijų individualų patvirtinimą ir jeigu šios institucijos tikrina gamintojus.“

                           b)

                           2 dalies pirmos pastraipos a punktas pakeičiamas taip:

                                       „a)

                                       1 langelyje – savo pavadinimus ir adresus bei registracijos numerius XII priedo B dalyje išvardytose trečiosiose šalyse;“.

               11)

               67–73 straipsniai išbraukiami.

               12)

               77 straipsnio 5 dalis pakeičiama taip:
               „5.   Reglamento (EB) Nr. 1234/2007 103u straipsnyje numatytų priemonių atveju Komisijos reglamento (ES) Nr. 65/2011 (12) 24 straipsnio 1–3 dalys ir 6 dalis ir 26 straipsnio 1 ir 2 dalys taikomos mutatis mutandis.

               13)

               81 straipsnis iš dalies keičiamas taip:

                           a)

                           3 ir 5 dalys išbraukiamos.

                           b)

                           4 dalis pakeičiama taip:
                           „4.   Siekiant įsitikinti, ar iš tiesų išnaikintas atitinkamas vynmedžių plotas, įskaitant vynmedžių išnaikinimą vynuogyno restruktūrizavimo ir konversijos tikslais, atliekamas patikrinimas vietoje. Jei išnaikinamas visas vynuogyno sklypas arba jei nuotolinio stebėjimo technologijos skiriamoji geba lygi 1 m2 ar didesnė, patikrinimas gali būti atliekamas nuotolinio stebėjimo būdu.“

               14)

               II, III, IV, XII ir XIII priedai iš dalies keičiami taip, kaip nurodyta šio reglamento priede.

               15)

               XIV ir XV priedai išbraukiami.

         2 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. kovo 8 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 30, 2009 1 31, p. 16.

      (3)  OL L 170, 2008 6 30, p. 1.

      (4)  OL L 124, 2003 5 20, p. 36.

      (5)  OL L 179, 1999 7 14, p. 1.

      (6)  OL L 368, 2006 12 23, p. 74.

      (7)  OL L 25, 2011 1 28, p. 8.

      (8)  OL L 128, 2001 5 10, p. 1.

      (9)  OL L 87, 2006 3 24, p. 2.

      (10)  OL L 30, 2009 1 31, p. 16.“

      (11)  OL L 124, 2003 5 20, p. 36.“

      (12)  OL L 25, 2011 1 28, p. 8.“

      PRIEDAS
      II, III, IV, XII ir XIII priedai iš dalies keičiami taip:

                  1.

                  II priedo B punktas pakeičiamas taip:
                  „B.   2014–2018 finansiniai metai
                      (1)

                              (tūkst. EUR)

                              Valstybė narė (2)

                              Pranešimo data (3)

                              Finansiniai metai

                              Priemonės

                              Reglamentas (EB) Nr. 1234/2007

                              2014

                              2015

                              2016

                              2017

                              2018

                              Iš viso

                              (1)

                              (2)

                              (3)

                              (4)

                              (5)

                              (6)

                              (7)

                              (8)

                                          1 -

                                          Bendrosios išmokos schema

                              103o straipsnis

                                          2 -

                                          Rėmimas trečiųjų šalių rinkose

                              103p straipsnis

                                          3 -

                                          Vynuogynų restruktūrizavimas ir konversija

                              103q straipsnis

                                          4 -

                                          Neprinokusių vynuogių derliaus nuėmimas

                              103r straipsnis

                                          5 -

                                          Savitarpio pagalbos fondai

                              103s straipsnis

                                          6 -

                                          Derliaus draudimas

                              103t straipsnis

                                          7 -

                                          Investicijos į įmones

                              103u straipsnis

                                          8 -

                                          Šalutinių produktų distiliavimas

                              103v straipsnis

                              Iš viso

                  2.

                  III priedo B punktas pakeičiamas taip:
                  „B.   2014–2018 finansiniai metai
                      (4)

                              (tūkst. EUR)

                              Valstybė narė (5)

                              Regionas

                              Pranešimo data (ne vėliau kaip 2013 m. kovo 1 d.)

                              Finansiniai metai

                              Priemonės

                              Reglamentas (EB) Nr. 1234/2007

                              2014

                              2015

                              2016

                              2017

                              2018

                              Iš viso

                              (1)

                              (2)

                              (3)

                              (4)

                              (5)

                              (6)

                              (7)

                              (8)

                                          1 -

                                          Bendrosios išmokos schema

                              103o straipsnis

                                          2 -

                                          Rėmimas trečiųjų šalių rinkose

                              103p straipsnis

                                          3 -

                                          Vynuogynų restruktūrizavimas ir konversija

                              103q straipsnis

                                          4 -

                                          Neprinokusių vynuogių derliaus nuėmimas

                              103r straipsnis

                                          5 -

                                          Savitarpio pagalbos fondai

                              103s straipsnis

                                          6 -

                                          Derliaus draudimas

                              103t straipsnis

                                          7 -

                                          Investicijos į įmones

                              103u straipsnis

                                          8 -

                                          Šalutinių produktų distiliavimas

                              103v straipsnis

                              Iš viso

                  3.

                  IV priedo B punktas pakeičiamas taip:
                  „B.   2014–2018 finansiniai metai

                              (tūkst. EUR)

                              Valstybė narė (6)

                              Pranešimo data (7)

                              Ankstesnio pranešimo data

                              Šios lentelės su pakeitimais numeris
                              Paaiškinimas: pakeisti prašo Komisija / pakeisti prašo valstybė narė (8)

                              Finansiniai metai

                              Priemonės

                              Reglamentas (EB) Nr. 1234/2007

                              2014

                              2015

                              2016

                              2017

                              2018

                              Iš viso

                              (1)

                              (2)

                              (3)

                              (4)

                              (5)

                              (6)

                              (7)

                              (8)

                              (9)

                                          1 -

                                          Bendrosios išmokos schema

                              103o straipsnis

                                          2 -

                                          Rėmimas trečiųjų šalių rinkose

                              103p straipsnis

                              Ankstesnis pranešimas

                              Pakeista suma

                                          3 -

                                          Vynuogynų restruktūrizavimas ir konversija

                              103q straipsnis

                              Ankstesnis pranešimas

                              Pakeista suma

                                          4 -

                                          Neprinokusių vynuogių derliaus nuėmimas

                              103r straipsnis

                              Ankstesnis pranešimas

                              Pakeista suma

                                          5 -

                                          Savitarpio pagalbos fondai

                              103s straipsnis

                              Ankstesnis pranešimas

                              Pakeista suma

                                          6 -

                                          Derliaus draudimas

                              103t straipsnis

                              Ankstesnis pranešimas

                              Pakeista suma

                                          7 -

                                          Investicijos į įmones

                              103u straipsnis

                              Ankstesnis pranešimas

                              Pakeista suma

                                          8 -

                                          Šalutinių produktų distiliavimas

                              103v straipsnis

                              Ankstesnis pranešimas

                              Pakeista suma

                              Iš viso

                              Ankstesnis pranešimas

                              Pakeista suma

                  4.

                  XII priedas pakeičiamas taip:

                     „XII PRIEDAS

                        43 straipsnio 2 dalyje ir 45 straipsnyje nurodytų trečiųjų šalių sąrašas

                                 A DALIS

                                 :

                                 43 straipsnio 2 dalyje nurodytų trečiųjų šalių sąrašas:

                                             —

                                             Australija

                                 B DALIS

                                 :

                                 45 straipsnyje nurodytų trečiųjų šalių sąrašas:

                                             —

                                             Australija

                                             —

                                             Jungtinės Amerikos Valstijos“

                  5.

                  XIII priedo 2, 4, 5, 6 ir 10–13 lentelės išbraukiamos.

         (1)  Į sumas taip pat įtrauktos veiksmų, vykdytų pagal pirmąją penkerių metų (2009–2013 m.) programą, už kuriuos išmokos bus išmokėtos įgyvendinant antrąją penkerių metų (2014–2018 m.) programą, išlaidos.

         (2)  Vartojama Europos Sąjungos leidinių biuro santrumpa.

         (3)  Pranešimo terminas: 2–8 priemonėms – ne vėliau kaip 2013 m. kovo 1 d.“

         (4)  Į sumas taip pat įtrauktos veiksmų, vykdytų pagal pirmąją penkerių metų (2009–2013 m.) programą, už kuriuos išmokos bus išmokėtos įgyvendinant antrąją penkerių metų (2014–2018 m.) programą, išlaidos.

         (5)  Vartojama Europos Sąjungos leidinių biuro santrumpa.“

         (6)  Vartojama Europos Sąjungos leidinių biuro santrumpa.

         (7)  Pranešimo terminas – kovo 1 d. ir birželio 30 d.

         (8)  Neteisingą išbraukti.“


title: 2016 m. rugpjūčio 19 d. Komisijos įgyvendinimo reglamentas (ES) 2016/1398, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
20.8.2016

               LT

               Europos Sąjungos oficialusis leidinys

               L 227/1

         KOMISIJOS ĮGYVENDINIMO REGLAMENTAS (ES) 2016/1398
   2016 m. rugpjūčio 19 d.
   kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo (1), ypač į jo 11 straipsnio b punktą,
   kadangi:

               (1)

               Reglamento (EB) Nr. 1210/2003 III priede išvardytos viešosios įstaigos, korporacijos ir agentūros bei fiziniai ir juridiniai asmenys, buvusios Irako vyriausybės įstaigos ir subjektai, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

               (2)

               2016 m. rugpjūčio 12 d. Jungtinių Tautų Saugumo Tarybos Sankcijų komitetas nusprendė iš asmenų ir subjektų, kurių lėšos ir ekonominiai ištekliai turėtų būti įšaldyti, sąrašo išbraukti du subjektus, remiantis Jungtinių Tautų Saugumo Tarybos rezoliucijos Nr. 1483(2003) 19 ir 23 dalimis.

               (3)

               todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1210/2003 III priedas iš dalies keičiamas taip, kaip nurodyta šio reglamento I priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugpjūčio 19 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 169, 2003 7 8, p. 6. Reglamentas su pakeitimais, padarytais Tarybos reglamentu (ES) Nr. 131/2011 (OL L 41, 2011 2 15, p. 1).

      PRIEDAS
      Reglamento (EB) Nr. 1210/2003 III priede išbraukiami šie įrašai:

                  a)

                                 „65.

                                 IRAQI OIL TANKERS COMPANY (alias IRAQI OIL TANKERS ENTERPRISE). Adresas: Box 37, Basrah, Iraq.“

                  b)

                                 „171.

                                 STATE OIL MARKETING ORGANIZATION. Adresas: Box 5118, Khanat Al-Jaysh, Baghdad, Iraq.“


title: 2017 m. sausio 20 d. Komisijos įgyvendinimo reglamentas (ES) 2017/107, kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 341/2007 leistas naudoti česnakų tarifines kvotas 2017 m. sausio 1–7 d. pateiktose importo licencijų paraiškose

text:
21.1.2017

                  LT

                  Europos Sąjungos oficialusis leidinys

                  L 17/44

            KOMISIJOS ĮGYVENDINIMO REGLAMENTAS (ES) 2017/107
      2017 m. sausio 20 d.
      kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 341/2007 leistas naudoti česnakų tarifines kvotas 2017 m. sausio 1–7 d. pateiktose importo licencijų paraiškose
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
      kadangi:

                  (1)

                  Komisijos reglamentu (EB) Nr. 341/2007 (2) leista pradėti naudoti metines česnako importo tarifines kvotas;

                  (2)

                  per pirmąsias septynias kalendorines 2017 m. sausio mėn. dienas pateiktose 2017 m. kovo 1 d.–2017 m. gegužės 31 d. kvotos laikotarpio dalies „A“ importo licencijų paraiškose nurodytas kiekis tam tikrų kvotų atveju yra didesnis už tai daliai skirtą kiekį. Todėl kiekį, kuriam importuoti galima išduoti „A“ importo licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

                  (3)

                  siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

            PRIĖMĖ ŠĮ REGLAMENTĄ:
      1 straipsnis
      Kiekiui, nurodytam pagal Reglamentą (EB) Nr. 341/2007 2017 m. kovo 1 d.–2017 m. gegužės 31 d. kvotos laikotarpio daliai pateiktose „A“ importo licencijų paraiškose, taikomas šio reglamento priede nustatytas paskirstymo koeficientas.
      2 straipsnis
      Šis reglamentas įsigalioja jo paskelbimo Europos Sąjungos oficialiajame leidinyje dieną.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. sausio 20 d.

               Komisijos vardu

               Pirmininko pavedimu

            Jerzy PLEWA

               Generalinis direktorius

               Žemės ūkio ir kaimo plėtros generalinis direktoratas

         (1)  OL L 347, 2013 12 20, p. 671.

         (2)  2007 m. kovo 29 d. Komisijos reglamentas (EB) Nr. 341/2007, kuriuo leidžiama naudoti iš trečiųjų šalių importuojamų česnakų ir tam tikrų kitų žemės ūkio produktų tarifinę kvotą, nustatantis jos administravimo tvarką ir įvedantis importo licencijų bei kilmės sertifikatų sistemą (OL L 90, 2007 3 30, p. 12).

         (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

         PRIEDAS

                     Kilmės šalis

                     Eilės numeris

                     Paskirstymo koeficientas. 2017 m. kovo 1 d.–2017 m. gegužės 31 d. kvotos laikotarpio daliais pateiktos paraiškos
                     (%)

                     Argentina

                                 —

                                 Tradiciniai importuotojai

                     09.4104

                     —

                                 —

                                 Nauji importuotojai

                     09.4099

                     —

                     Kinija

                                 —

                                 Tradiciniai importuotojai

                     09.4105

                     —

                                 —

                                 Nauji importuotojai

                     09.4100

                     0,489868

                     Kitos trečiosios šalys

                                 —

                                 Tradiciniai importuotojai

                     09.4106

                     —

                                 —

                                 Nauji importuotojai

                     09.4102

                     —


title: 2015 m. kovo 11 d. Komisijos įgyvendinimo reglamentas (ES) 2015/407, kuriuo propan-2-olis patvirtinamas kaip veiklioji medžiaga 1-o, 2-o ir 4-o tipo biocidiniams produktams gaminti  Tekstas svarbus EEE

text:
12.3.2015

               LT

               Europos Sąjungos oficialusis leidinys

               L 67/15

         KOMISIJOS ĮGYVENDINIMO REGLAMENTAS (ES) 2015/407
   2015 m. kovo 11 d.
   kuriuo propan-2-olis patvirtinamas kaip veiklioji medžiaga 1-o, 2-o ir 4-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) pateikiamas veikliųjų medžiagų, kurias reikėtų įvertinti, kad būtų galima patvirtinti kaip tinkamas biocidinių produktų gamybai arba įrašyti į Reglamento (ES) Nr. 528/2012 I priedą, sąrašas. Tame sąraše yra propan-2-olis;

               (2)

               pagal Reglamento (ES) Nr. 528/2012 90 straipsnio 2 dalį buvo įvertinta, ar propan-2-olį galima naudoti 1-tipo biocidiniams produktams (asmens higienos dezinfektantams), 2-o tipo biocidiniams produktams (dezinfektantams ir algicidams, kurie nėra skirti tiesioginiam žmonių ar gyvūnų naudojimui) ir 4-tipo biocidiniams produktams (maisto ir pašarų dezinfektantams), apibrėžtiems Reglamento (ES) Nr. 528/2012 V priede, gaminti;

               (3)

               Vokietija buvo paskirta vertinančiąja kompetentinga institucija ir 2012 m. lapkričio 5 d. Komisijai pateikė vertinimo ataskaitas ir savo rekomendacijas, kaip numatyta Komisijos reglamento (EB) Nr. 1451/2007 (3) 14 straipsnio 4 ir 6 dalyse;

               (4)

               2014 m. birželio 18 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (5)

               remiantis tomis nuomonėmis, biocidiniai produktai, kurie naudojami kaip 1-o, 2-o bei 4-o tipų produktai ir kurių sudėtyje yra propan-2-olio, turėtų atitikti Europos Parlamento ir Tarybos direktyvos 98/8/EB (4) 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;

               (6)

               todėl propan-2-olį tikslinga patvirtinti kaip veikliąją medžiagą, skirtą 1-o, 2-o ir 4-o tipų biocidiniams produktams gaminti, jei laikomasi tam tikrų specifikacijų ir sąlygų;

               (7)

               kadangi nanomedžiagos vertinamos nebuvo, patvirtinimas šioms medžiagoms neturėtų būti taikomas, kaip nustatyta Reglamento (ES) Nr. 528/2012 4 straipsnio 4 dalyje;

               (8)

               vertinant, ar propan-2-olį galima naudoti 4-o tipo produktams gaminti, nebuvo įvertintas biocidinių produktų, kuriuose yra propan-2-olio, naudojimas medžiagose ir gaminiuose, skirtuose tiesiogiai arba netiesiogiai liestis su maistu, kaip nurodyta Europos Parlamento ir Tarybos reglamento (EB) Nr. 1935/2004 (5) 1 straipsnio 1 dalyje. Tokioms medžiagoms gali reikėti nustatyti „specifinius migracijos į maisto produktus lygius“, kaip nurodyta Reglamento (EB) Nr. 1935/2004 5 straipsnio 1 dalies e punkte. Todėl patvirtinimas tokioms medžiagoms neturėtų būti taikomas, nebent Komisija nustatytų tokius lygius arba pagal tą reglamentą būtų nustatyta, kad tokių lygių nustatyti nereikia;

               (9)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis naujų reikalavimų;

               (10)

               šiame reglamente numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Propan-2-olis patvirtinamas kaip veiklioji medžiaga 1-o, 2-o ir 4-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 11 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

      (4)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      (5)  2004 m. spalio 27 d. Europos Parlamento ir Tarybos reglamentas (EB) Nr. 1935/2004 dėl žaliavų ir gaminių, skirtų liestis su maistu, ir panaikinantis direktyvas 80/590/EEB ir 89/109/EEB (OL L 338, 2004 11 13, p. 4).

      PRIEDAS

                  Bendrasis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos (2)

                  Propan-2-olis

                  IUPAC pavadinimas:
                  2-propanolis
                  EB Nr. 200-661-7
                  CAS Nr. 67-63-0

                  99 % masės

                  2016 m. liepos 1 d.

                  2026 m. birželio 30 d.

                  1

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.

                  2

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.

                  4

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:

                              1)

                              jei produktų liekanų gali likti maiste arba pašaruose, turi būti įvertinta, ar reikia pakeisti esamus arba nustatyti naujus didžiausius leistinus liekanų kiekius (DLLK) pagal Europos Parlamento ir Tarybos reglamentą (EB) Nr. 470/2009 (3) arba Europos Parlamento ir Tarybos reglamentą (EB) Nr. 396/2005 (4), ir turi būti imamasi tinkamų rizikos mažinimo priemonių siekiant užtikrinti, kad taikomi DLLK nebūtų viršyti;

                              2)

                              biocidiniai produktai, kuriuose yra propan-2-olio, negali būti naudojami žaliavose ir gaminiuose, skirtuose liestis su maistu, kaip apibrėžta Reglamento (EB) Nr. 1935/2004 1 straipsnio 1 dalyje, nebent Komisija nustato specifinius propan-2-olio migracijos į maisto produktus lygius arba pagal tą reglamentą nustatoma, kad tokių lygių nustatyti nereikia.

         (1)  Šioje skiltyje nurodytas grynumas – mažiausias veikliosios medžiagos, naudotos atliekant vertinimą pagal Reglamento (ES) Nr. 528/2012 8 straipsnį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  Kad būtų galima įgyvendinti Reglamento (ES) Nr. 528/2012 VI priede nustatytus bendruosius principus, su vertinimo ataskaitų turiniu ir išvadomis galima susipažinti Komisijos interneto svetainėje http://ec.europa.eu/environment/chemicals/biocides/index_en.htm.

         (3)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (4)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2016 m. gegužės 19 d. Komisijos įgyvendinimo reglamentas (ES) 2016/781, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.5.2016

               LT

               Europos Sąjungos oficialusis leidinys

               L 131/61

         KOMISIJOS ĮGYVENDINIMO REGLAMENTAS (ES) 2016/781
   2016 m. gegužės 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 19 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  95,8

                  TR

                  63,7

                  ZZ

                  79,8

                  0707 00 05

                  TR

                  105,8

                  ZZ

                  105,8

                  0709 93 10

                  TR

                  110,2

                  ZZ

                  110,2

                  0805 10 20

                  EG

                  40,9

                  IL

                  62,6

                  MA

                  56,8

                  TR

                  41,8

                  ZA

                  80,4

                  ZZ

                  56,5

                  0805 50 10

                  AR

                  177,5

                  TR

                  111,0

                  ZA

                  185,1

                  ZZ

                  157,9

                  0808 10 80

                  AR

                  111,7

                  BR

                  101,9

                  CL

                  121,8

                  CN

                  79,2

                  NZ

                  154,6

                  US

                  196,9

                  ZA

                  108,7

                  ZZ

                  125,0

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2015 m. gruodžio 8 d. Komisijos įgyvendinimo reglamentas (ES) 2015/2316 dėl tam tikrų prekių klasifikavimo Kombinuotojoje nomenklatūroje

text:
12.12.2015

               LT

               Europos Sąjungos oficialusis leidinys

               L 328/52

         KOMISIJOS ĮGYVENDINIMO REGLAMENTAS (ES) 2015/2316
   2015 m. gruodžio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 8 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas (KN kodas)

                  Motyvai

                  (1)

                  (2)

                  (3)

                  Baterijomis maitinamas 17 cm aukščio ir 12 cm skersmens cilindro formos gaminys iš plastikų su dangteliu (vadinamoji „elektroninė taupyklė“).
                  Dangtelyje įmontuotas nedidelis skystųjų kristalų ekranas ir padaryta anga monetoms (pavyzdžiui, eurų) įmesti. Ranka į angą įmetus monetą, dangtelyje esantis mechanizmas (skaičiavimo įtaisas) atpažįsta monetos skersmenį ir ekrane parodo jos vertę.
                  Vieną po kitos įmetus daugiau monetų, atpažintos jų vertės pridedamos prie jau esamos sumos ir skystųjų kristalų ekrane parodoma bendra suma.
                  Išėmus monetas iš taupyklės, jų vertė neatimama.
                  Žr. paveikslą (1).

                  8470 90 00

                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 8470, 8470 90 ir 8470 90 00 atitinkančiais prekių aprašymais.
                  Gaminys yra sudėtinė prekė, sudaryta iš plastikinės talpyklos ir skaičiavimo įtaiso. Palyginti su įprastomis taupyklėmis, gaminio esminį požymį nulemia skaičiavimo įtaisas. Todėl gaminys neklasifikuotinas pagal medžiagą, iš kurios jis pagamintas (39 skyrius).
                  Kadangi gaminys neturi jokių rankinių priemonių duomenims įvesti (monetos nėra duomenys), jis nelaikytinas skaičiavimo mašina (taip pat žr. Suderintos sistemos (SS) paaiškinimų 8470 pozicijos paaiškinimų A grupės pirmą pastraipą). Kadangi skaičiavimo įtaisas leidžia sudėti bent du skaičius, iš kurių kiekvienas sudarytas iš kelių skaitmenų (pvz., 0,02 EUR + 2,00 EUR = 2,02 EUR), jis atitinka reikalavimus, kad būtų priskirtas skaičiavimo įtaisams (taip pat žr. SS paaiškinimų 8470 pozicijos paaiškinimų pirmą pastraipą).
                  Todėl visas gaminys klasifikuotinas kaip kitos mašinos su skaičiavimo įtaisais priskiriant KN kodą 8470 90 00.

         (1)  Paveikslas pateikiamas tik dėl informacijos.


title: 2016 m. birželio 23 d. Komisijos įgyvendinimo reglamentas (ES) 2016/1018, kuriuo 246-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomas tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
24.6.2016

               LT

               Europos Sąjungos oficialusis leidinys

               L 166/5

         KOMISIJOS ĮGYVENDINIMO REGLAMENTAS (ES) 2016/1018
   2016 m. birželio 23 d.
   kuriuo 246-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomas tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomas tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2016 m. birželio 20 d. Jungtinių Tautų Saugumo Tarybos (JT ST) Sankcijų komitetas nusprendė pašalinti vieną fizinį asmenį iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo. Todėl Reglamento (EB) Nr. 881/2002 I priedas turėtų būti atitinkamai atnaujintas;

               (3)

               siekiant užtikrinti, kad šiuo reglamentu nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 23 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priede išbraukiamas šis įrašas antraštinėje dalyje „Fiziniai asmenys“:

         „Farid Aider (alias a) Achour Ali, b) Terfi Farid, c) Abdallah). Gimimo data: 1964 10 12. Gimimo vieta: Alžyras, Alžyras. Pilietybė: Alžyro. Kita informacija: a) Italijos mokesčių mokėtojo kodas: DRAFRD64R12Z301; b) 2007 11 16 Italijos valdžios institucijos išdavė arešto orderį; c) nuo 2007 12 14 Italijos valdžios institucijų laikomas besislapstančiu nuo teisingumo. Įtraukimo į sąrašą pagal 2a straipsnio 4 dalies b punktą data: 2004 3 17.“


title: 2014 m. rugpjūčio 29 d. Komisijos įgyvendinimo reglamentas (ES) Nr. 933/2014 , kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
30.8.2014

               LT

               Europos Sąjungos oficialusis leidinys

               L 259/21

         KOMISIJOS ĮGYVENDINIMO REGLAMENTAS (ES) Nr. 933/2014
   2014 m. rugpjūčio 29 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 29 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  122,3

                  ZZ

                  122,3

                  0805 50 10

                  AR

                  194,5

                  CL

                  187,7

                  TR

                  73,3

                  UY

                  140,5

                  ZA

                  156,0

                  ZZ

                  150,4

                  0806 10 10

                  BR

                  169,2

                  EG

                  207,2

                  TR

                  120,9

                  ZA

                  315,5

                  ZZ

                  203,2

                  0808 10 80

                  AR

                  83,7

                  BR

                  21,2

                  CL

                  101,4

                  NZ

                  133,0

                  ZA

                  126,0

                  ZZ

                  93,1

                  0808 30 90

                  CL

                  96,0

                  TR

                  122,1

                  ZA

                  100,9

                  ZZ

                  106,3

                  0809 30

                  MK

                  73,4

                  TR

                  113,4

                  ZZ

                  93,4

                  0809 40 05

                  BA

                  36,8

                  MK

                  36,2

                  ZZ

                  36,5

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. liepos 8 d. Komisijos įgyvendinimo reglamentas (ES) Nr. 649/2013, kuriuo dėl paramos sumų mažinimo vėluojant pateikti 2013 m. bendrąsias paraiškas, susijusias su kalnuotų Austrijos vietovių alpinėmis ganyklomis, nukrypstama nuo reglamentų (EB) Nr. 1122/2009 ir (ES) Nr. 65/2011

text:
9.7.2013

               LT

               Europos Sąjungos oficialusis leidinys

               L 188/5

      KOMISIJOS ĮGYVENDINIMO REGLAMENTAS (ES) Nr. 649/2013
   2013 m. liepos 8 d.
   kuriuo dėl paramos sumų mažinimo vėluojant pateikti 2013 m. bendrąsias paraiškas, susijusias su kalnuotų Austrijos vietovių alpinėmis ganyklomis, nukrypstama nuo reglamentų (EB) Nr. 1122/2009 ir (ES) Nr. 65/2011
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (1), ypač į jo 91 straipsnį,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (2), ypač į jo 142 straipsnio c punktą,
   kadangi:

               (1)

               2009 m. lapkričio 30 d. Komisijos reglamento (EB) Nr. 1122/2009, kuriuo nustatomos išsamios Tarybos reglamento (EB) Nr. 73/2009 įgyvendinimo taisyklės, susijusios su kompleksiniu paramos susiejimu, moduliavimu ir integruota administravimo ir kontrolės sistema pagal tame reglamente numatytas ūkininkams skirtas tiesioginės paramos schemas, ir Tarybos reglamento (EB) Nr. 1234/2007 įgyvendinimo taisyklės, susijusios su kompleksiniu paramos susiejimu pagal vyno sektoriui numatytą paramos schemą (3), 23 straipsnio 1 dalyje numatyta mažinti paramos sumą, jei vėluojama pateikti paramos paraišką ir dokumentus, sutartis ar deklaracijas, privalomus pateikti, kad būtų atitikti paramos skyrimo reikalavimai;

               (2)

               vadovaujantis 2011 m. sausio 27 d. Komisijos reglamento (ES) Nr. 65/2011, kuriuo nustatomos išsamios Tarybos reglamento (EB) Nr. 1698/2005 kontrolės procedūrų įgyvendinimo ir kompleksinio paramos susiejimo įgyvendinimo taisyklės, susijusios su paramos kaimo plėtrai priemonėmis (4), 8 straipsnio 3 dalimi, Reglamento (EB) Nr. 1122/2009 22 ir 23 straipsniai taikomi mutatis mutandis mokėjimo prašymams pagal Reglamento (ES) Nr. 65/2011 II dalies I antraštinę dalį;

               (3)

               Austrija įdiegė bendrosios paramos paraiškos sistemą, pagal kurią, vadovaujantis Reglamento (EB) Nr. 73/2009 19 straipsnio 3 dalimi, viena paraiška apima kelias tiesioginių išmokų paraiškas ir tam tikras paramos, teikiamos pagal Reglamentą (EB) Nr. 1698/2005, paraiškas;

               (4)

               vadovaudamasi Reglamento (EB) Nr. 1122/2009 11 straipsnio 2 dalimi ir Reglamento (ES) Nr. 65/2011 8 straipsnio 1 dalimi, Austrija nustatė, kad 2013 m. bendrąsias paraiškas galima pateikti ne vėliau kaip 2013 m. gegužės 15 d.;

               (5)

               kad būtų galima įgyvendinti kontrolės sistemą, Reglamento (EB) Nr. 1122/2009 6 straipsnio 1 dalies 3 pastraipoje reikalaujama, kad valstybės narės užtikrintų patikimą žemės ūkio paskirties sklypų identifikavimą ir reikalautų kartu su bendrąja paraiška pateikti sklypų identifikavimo dokumentus;

               (6)

               atsižvelgdama į anksčiau nustatytus trūkumus, susijusius su žemės ūkio paskirties sklypų paramos skyrimo reikalavimus atitinkančio ploto nustatymu, Austrija ėmėsi atnaujinti alpinių ganyklų, kurios, Austrijos apibrėžimu, yra pagal Reglamento (EB) Nr. 1698/2005 50 straipsnį nustatytose kalnuotose vietovėse, Žemės sklypų identifikavimo sistemą (ŽSIS);

               (7)

               dėl išskirtinių 2012–2013 m. žiemos sezono oro sąlygų Austrijoje valdžios institucijos negalėjo užbaigti atnaujinti tose kalnuotose vietovėse esančių alpinių ganyklų žemės ūkio paskirties sklypų identifikavimo sistemos iki prasidedant bendrųjų paraiškų teikimo procedūrai. Dėl smarkių ir vėlyvų pūgų vėluota atlikti būtinus trumpus apsilankymus tuose sklypuose. Todėl atnaujinta informacija apie sklypus ūkininkams, ketinantiems teikti bendrąsias paraiškas, susijusias su alpinių ganyklų žemės ūkio paskirties sklypais, bus pateikta vėliau nei numatyta;

               (8)

               šios aplinkybės neigiamai paveikė pareiškėjų galimybes pateikti su Austrijos alpinių ganyklų žemės ūkio paskirties sklypais susijusias bendrąsias paramos paraiškas ir mokėjimo prašymus per Reglamento (EB) Nr. 1122/2009 11 straipsnio 2 dalyje ir Reglamento (ES) Nr. 65/2011 8 straipsnio 1 dalyje numatytą laiką;

               (9)

               numatoma, kad dėl šių keblumų ūkininkų, kuriems priklauso alpinių ganyklų žemės ūkio paskirties sklypai, paraiškų teikimo procedūra 2013 m. prasidės vėliau nei prasidėdavo ankstesniais metais. Remiantis Austrijos valdžios institucijų Komisijai pateikta informacija apie galimybes baigti atnaujinti su tomis vietovėmis susijusius ŽSIS duomenis, būtina, norint visiems susijusiems ūkininkams ir paramos gavėjams sudaryti galimybę pateikti bendrąsias paraiškas, nukelti terminą iki 2013 m. birželio 28 d.;

               (10)

               todėl nukrypstant nuo Reglamento (EB) Nr. 1122/2009 23 straipsnio 1 dalies, tikslinga nemažinti paramos sumų dėl vėlavimo pateikti bendrąsias paraiškas tiems ūkininkams, kurie pateikė bendrąsias paraiškas, susijusias su bent vienu alpinių ganyklų, kurios, Austrijos apibrėžimu, yra pagal Reglamento (EB) Nr. 1698/2005 50 straipsnį nustatytose kalnuotose vietovėse, žemės ūkio paskirties sklypu ne vėliau kaip 2013 m. birželio 28 d.;

               (11)

               taip pat, nukrypstant nuo Reglamento (ES) Nr. 65/2011 8 straipsnio 3 dalies, tikslinga nemažinti paramos sumų dėl vėlavimo pateikti mokėjimo prašymus pagal Reglamento (ES) Nr. 65/2011 II dalies I antraštinę dalį, susijusius su bent vienu alpinių ganyklų, kurios, Austrijos apibrėžimu, yra pagal Reglamento (EB) Nr. 1698/2005 50 straipsnį nustatytose kalnuotose vietovėse, žemės ūkio paskirties sklypu, jei šie prašymai buvo pateikti ne vėliau kaip 2013 m. birželio 28 d.;

               (12)

               kadangi nukrypti leidžiančios nuostatos turėtų būti taikomos 2013 paramos teikimo metų bendrosioms paraiškoms ir mokėjimo prašymams, šį reglamentą tikslinga taikyti atgaline data;

               (13)

               šiame reglamente numatytos priemonės atitinka Kaimo plėtros komiteto ir Tiesioginių išmokų vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 1122/2009 23 straipsnio 1 dalies, 2013 paraiškų teikimo metais paramos sumos dėl vėlavimo pateikti paraiškas nemažinamos tiems ūkininkams, kurie pateikė bendrąsias paraiškas, susijusias su bent vienu alpinėse ganyklose, kurios, Austrijos apibrėžimu, yra pagal Reglamento (EB) Nr. 1698/2005 50 straipsnį nustatytose kalnuotose vietovėse, esančiu žemės ūkio paskirties sklypu, ne vėliau kaip 2013 m. birželio 28 d. Vėliau nei 2013 m. birželio 28 d. pateiktos tokios bendrosios paraiškos laikomos nepriimtinomis.
   2 straipsnis
   Nukrypstant nuo Reglamento (ES) Nr. 65/2011 8 straipsnio 3 dalies, 2013 paraiškų teikimo metais paramos sumos nemažinamos taip, kaip numatyta Reglamento (EB) Nr. 1122/2009 23 straipsnio 1 dalyje, dėl vėlavimo pateikti mokėjimo prašymus pagal Reglamento (ES) Nr. 65/2011 II dalies I antraštinę dalį, susijusius su bent vienu alpinėse ganyklose, kurios, Austrijos apibrėžimu, yra pagal Reglamento (EB) Nr. 1698/2005 50 straipsnį nustatytose kalnuotose vietovėse, esančiu žemės ūkio paskirties sklypu, jei šie mokėjimo prašymai buvo pateikti ne vėliau kaip 2013 m. birželio 28 d. Vėliau nei 2013 m. birželio 28 d. pateikti tokie mokėjimo prašymai laikomi nepriimtinais.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2013 m. sausio 1 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 8 d.

            Komisijos vardu

            Pirmininkas

         José Manuel BARROSO

      (1)  OL L 277, 2005 10 21, p. 1.

      (2)  OL L 30, 2009 1 31, p. 16.

      (3)  OL L 316, 2009 12 2, p. 65.

      (4)  OL L 25, 2011 1 28, p. 8.


title: 2012 m. birželio 28 d. Komisijos įgyvendinimo reglamentas (ES) Nr. 569/2012 dėl laikino kai kurių grūdų importo muitų netaikymo 2012–2013 prekybos metais

text:
29.6.2012

               LT

               Europos Sąjungos oficialusis leidinys

               L 169/41

         KOMISIJOS ĮGYVENDINIMO REGLAMENTAS (ES) Nr. 569/2012
   2012 m. birželio 28 d.
   dėl laikino kai kurių grūdų importo muitų netaikymo 2012–2013 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 187 straipsnį kartu su 4 straipsniu,
   kadangi:

               (1)

               kad paskutiniais šešiais 2011–2012 prekybos metų mėnesiais būtų skatinamas grūdų tiekimas Sąjungos rinkai, Komisijos įgyvendinimo reglamentu (ES) Nr. 1350/2011 (2) iki 2012 m. birželio 30 d. buvo sustabdytas importo muitų taikymas paprastųjų kviečių, išskyrus aukštos kokybės paprastuosius kviečius, ir pašarinių miežių tarifinėms kvotoms, kurias atitinkamai leista naudoti Komisijos reglamentais (EB) Nr. 1067/2008 (3) ir (EB) Nr. 2305/2003 (4);

               (2)

               remdamasi Reglamento (EB) Nr. 2305/2003 3 straipsnio 3 dalyje numatytais pranešimais Komisija Komisijos įgyvendinimo reglamentu (ES) Nr. 20/2012 (5) nuo 2012 m. sausio 6 d. 13 val. Briuselio laiku sustabdė Reglamento (EB) Nr. 2305/2003 1 straipsnio 1 dalyje nustatytos miežių kvotos importo licencijų išdavimą einamajam kvotos laikotarpiui;

               (3)

               pagal 2012–2013 prekybos metų pradžios grūdų rinkos prognozes atsižvelgiant į nedidelį atsargų kiekį ir dabartinius faktinio kiekio nuėmus 2012 m. derlių skaičiavimus, kuriuos atliko Komisija, didelės kainos turėtų laikytis. Siekiant lengviau išlaikyti importo srautą, galintį užtikrinti Sąjungos rinkos pusiausvyrą, reikėtų ir toliau užtikrinti grūdų importo politikos tęstinumą ir tarifinės kvotos, leistos naudoti Reglamentu (EB) Nr. 1067/2008, atveju 2012–2013 prekybos metais iki 2012 m. gruodžio 31 d. paprastiesiems kviečiams importo muitų toliau laikinai netaikyti. Kadangi miežių importo licencijų išdavimas sustabdytas iki 2012 m. gruodžio 31 d., importo muitų netaikymas tam produktui tuo pačiu laikotarpiu netenka prasmės;

               (4)

               be to, neturėtų nukentėti šiuo metu grūdus vežantys ir į Europos Sąjungą juos importuoti siekiantys ūkinės veiklos vykdytojai. Todėl reikėtų atsižvelgti į vežimo laikotarpį ir leisti ūkinės veiklos vykdytojams išleisti į laisvą apyvartą grūdus taikant šiame reglamente numatytą muitų sustabdymo tvarką visiems produktams, kuriuos tiesiogiai vežti į Europos Sąjungą pradėta ne vėliau kaip 2012 m. gruodžio 31 d. Taip pat reikėtų numatyti, kaip turėtų būti įrodyta, kad vežama tiesiogiai į Europos Sąjungą ir kad pradėta vežti atitinkamą dieną;

               (5)

               kad nuo 2012 m. liepos 1 d. būtų užtikrintas veiksmingas importo licencijų išdavimo tvarkos administravimas, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

               (6)

               Bendro žemės ūkio rinkų organizavimo vadybos komitetas nepateikė nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   1.   2012–2013 prekybos metais visam importui, vykdomam pagal reglamentu (EB) Nr. 1067/2008 leistas naudoti sumažinto muito tarifines kvotas, importo muitų taikymas sustabdomas paprastiesiems kviečiams, kurių KN kodas 1001 99 00, išskyrus aukštos kokybės, kaip apibrėžta Komisijos reglamento (ES) Nr. 642/2010 (6) II priede.
   2.   Kai šio straipsnio 1 dalyje nurodyti grūdai vežami tiesiogiai į Europos Sąjungą, o juos vežti pradėta ne vėliau kaip 2012 m. gruodžio 31 d., importo muitų taikymo sustabdymas pagal šį reglamentą į laisvą apyvartą išleidžiamiems produktams ir toliau galioja.
   Kompetentingoms institucijoms pateikiamas vežimo dokumento originalas, kuriuo įrodoma, kad vežama tiesiogiai į Europos Sąjungą ir kad pradėta vežti atitinkamą dieną.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Šis reglamentas taikomas nuo 2012 m. liepos 1 d. iki 2012 m. gruodžio 31 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 28 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 338, 2011 12 21, p. 27

      (3)  OL L 290, 2008 10 31, p. 3.

      (4)  OL L 342, 2003 12 30, p. 7.

      (5)  OL L 8, 2012 1 12, p. 35.

      (6)  OL L 187, 2010 7 21, p. 5.


title: 2015 m. rugpjūčio 12 d. Komisijos įgyvendinimo reglamentas (ES) 2015/1387, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
13.8.2015

               LT

               Europos Sąjungos oficialusis leidinys

               L 214/24

         KOMISIJOS ĮGYVENDINIMO REGLAMENTAS (ES) 2015/1387
   2015 m. rugpjūčio 12 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 12 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  159,2

                  ZZ

                  159,2

                  0709 93 10

                  TR

                  124,7

                  ZZ

                  124,7

                  0805 50 10

                  AR

                  127,9

                  BO

                  146,4

                  CL

                  160,0

                  TR

                  109,0

                  UY

                  125,7

                  ZA

                  149,7

                  ZZ

                  136,5

                  0806 10 10

                  EG

                  290,0

                  MA

                  158,2

                  TR

                  116,3

                  ZZ

                  188,2

                  0808 10 80

                  AR

                  108,9

                  BR

                  89,0

                  CL

                  142,0

                  NZ

                  137,8

                  US

                  162,6

                  ZA

                  123,1

                  ZZ

                  127,2

                  0808 30 90

                  AR

                  112,9

                  CL

                  136,5

                  CN

                  95,2

                  MK

                  62,9

                  NZ

                  146,7

                  TR

                  140,8

                  ZA

                  115,9

                  ZZ

                  115,8

                  0809 30 10, 0809 30 90

                  MK

                  76,3

                  TR

                  134,9

                  ZZ

                  105,6

                  0809 40 05

                  BA

                  46,7

                  IL

                  141,4

                  MK

                  39,3

                  XS

                  57,7

                  ZZ

                  71,3

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2013 m. kovo 22 d. Komisijos įgyvendinimo reglamentas (ES) Nr. 282/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
23.3.2013

               LT

               Europos Sąjungos oficialusis leidinys

               L 84/24

         KOMISIJOS ĮGYVENDINIMO REGLAMENTAS (ES) Nr. 282/2013
   2013 m. kovo 22 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 22 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  JO

                  97,3

                  MA

                  73,3

                  TN

                  98,3

                  TR

                  136,5

                  ZZ

                  101,4

                  0707 00 05

                  MA

                  158,2

                  TR

                  161,4

                  ZZ

                  159,8

                  0709 91 00

                  EG

                  66,7

                  ZZ

                  66,7

                  0709 93 10

                  MA

                  45,3

                  TR

                  102,3

                  ZZ

                  73,8

                  0805 10 20

                  EG

                  55,3

                  IL

                  66,6

                  MA

                  60,0

                  TN

                  59,3

                  TR

                  65,0

                  ZZ

                  61,2

                  0805 50 10

                  TR

                  81,1

                  ZZ

                  81,1

                  0808 10 80

                  AR

                  116,3

                  BR

                  91,8

                  CL

                  136,2

                  CN

                  73,1

                  MK

                  29,3

                  US

                  169,1

                  ZA

                  101,5

                  ZZ

                  102,5

                  0808 30 90

                  AR

                  113,0

                  CL

                  167,5

                  CN

                  85,7

                  TR

                  171,6

                  US

                  150,6

                  ZA

                  108,5

                  ZZ

                  132,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. rugpjūčio 22 d. Komisijos įgyvendinimo reglamentas (ES) Nr. 894/2011, kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai ( Coppa Piacentina (SKVN))

text:
8.9.2011

               LT

               Europos Sąjungos oficialusis leidinys

               L 231/3

         KOMISIJOS ĮGYVENDINIMO REGLAMENTAS (ES) Nr. 894/2011
   2011 m. rugpjūčio 22 d.
   kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Coppa Piacentina (SKVN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remdamasi Reglamento (EB) Nr. 510/2006 9 straipsnio 1 dalies pirma pastraipa ir taikydama 17 straipsnio 2 dalį, Komisija išnagrinėjo Italijos pateiktą saugomos kilmės vietos nuorodos Coppa Piacentina, kuri įregistruota Komisijos reglamentu (EB) Nr. 1107/96 (2), iš dalies pakeistu Reglamentu (EB) Nr. 1263/96 (3), specifikacijos pakeitimo paraišką;

               (2)

               pagal Reglamento (EB) Nr. 510/2006 9 straipsnio nuostatas šie pakeitimai yra esminiai, todėl pakeitimų paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 6 straipsnio 2 dalies pirmoje pastraipoje. Prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šie pakeitimai turi būti patvirtinti,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbti šio reglamento priede nurodyto pavadinimo specifikacijos pakeitimai patvirtinami.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 22 d.

            Komisijos vardu, Pirmininko vardu

         Cecilia MALMSTRÖM

            Komisijos narė

      (1)  OL L 93, 2006 3 31, p. 12.

      (2)  OL L 148, 1996 6 21, p. 1.

      (3)  OL L 163, 1996 7 2, p. 19.

      (4)  OL C 311, 2010 11 16, p. 24.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.2 klasė.   Mėsos produktai (virti, sūdyti, rūkyti ir kt.)

      ITALIJA

         Coppa Piacentina (SKVN)


title: 2011 m. gruodžio 22 d. Komisijos įgyvendinimo reglamentas (ES) Nr. 1381/2011, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga chlorpikrinas ir iš dalies keičiamas Sprendimas 2008/934/EB  Tekstas svarbus EEE

text:
23.12.2011

               LT

               Europos Sąjungos oficialusis leidinys

               L 343/26

         KOMISIJOS ĮGYVENDINIMO REGLAMENTAS (ES) Nr. 1381/2011
   2011 m. gruodžio 22 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga chlorpikrinas ir iš dalies keičiamas Sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies c punktą Tarybos direktyva 91/414/EEB (2) turi būti taikoma veikliųjų medžiagų, kurių atžvilgiu pagal 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (3), 16 straipsnį nustatyta, kad dokumentų rinkinys yra išsamus, tvirtinimo procedūrai ir sąlygoms. Chlorpikrinas – veiklioji medžiaga, kurios dokumentų rinkinys, kaip nustatyta pagal minėtą reglamentą, yra išsamus;

               (2)

               Komisijos reglamentuose (EB) Nr. 451/2000 (4) ir (EB) Nr. 1490/2002 (5) nustatytos išsamios Direktyvos 91/414/EEB 8 straipsnio 2 dalyje nurodytos darbo programos antrojo ir trečiojo etapų įgyvendinimo taisyklės ir pateikti veikliųjų medžiagų, kurias reikia įvertinti, kad jas būtų galima įtraukti į Direktyvos 91/414/EEB I priedą, sąrašai. Tuose sąrašuose yra chlorpikrinas;

               (3)

               vadovaudamasis 2007 m. rugsėjo 20 d. Komisijos reglamento (EB) Nr. 1095/2007, iš dalies keičiančio Reglamentą (EB) Nr. 1490/2002, nustatantį išsamias darbų programos, minėtos Tarybos direktyvos 91/414/EEB 8 straipsnio 2 dalyje, trečiojo etapo įgyvendinimo taisykles, ir Reglamentą (EB) Nr. 2229/2004, nustatantį tolesnes išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, ketvirtojo etapo įgyvendinimo taisykles (6), 3 straipsnio 2 dalimi, pranešėjas per du mėnesius nuo Reglamento (EB) Nr. 1095/2007 įsigaliojimo atsisakė siūlymo šią veikliąją medžiagą įtraukti į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (7), kuriuo chlorpikrinas neįtrauktas į minėtą priedą;

               (4)

               vadovaudamasis Direktyvos 91/414/EEB 6 straipsnio 2 dalimi pirminis pranešėjas (toliau – pareiškėjas) pateikė naują paraišką prašydamas taikyti skubos tvarką, nustatytą Reglamento (EB) Nr. 33/2008 14–19 straipsniuose;

               (5)

               paraiška pateikta Italijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir siūloma paskirtis yra tokios pat kaip Sprendime 2008/934/EB. Minėta paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus;

               (6)

               Italija įvertino pareiškėjo pateiktus papildomus duomenis ir parengė papildomą ataskaitą. 2010 m. kovo 11 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba papildomą ataskaitą perdavė kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2011 m. vasario 23 d. Tarnyba Komisijai pateikė išvadą dėl chlorpikrino rizikos vertinimo (8). Vertinimo ataskaitos projektą, papildomą ataskaitą ir Tarnybos išvadą valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2011 m. spalio 11 d. pateikė kaip Komisijos chlorpikrino peržiūros ataskaitą;

               (7)

               vertinant šią veikliąją medžiagą nustatyta tam tikrų problemų. Iš šių problemų pirmiausia paminėtinos toliau nurodytosios. Rizika naudotojams yra pernelyg didelė. Kadangi nebuvo pakankamai duomenų apie metabolitą dichloronitrometaną ir apie pagamintos veikliosios medžiagos priemaišas, nebuvo galimybių atlikti patikimą poveikio požeminiam vandeniui vertinimą. Neužteko duomenų padaryti išvadoms apie riziką nuosėdų organizmams, bitėms, sliekams ir netiksliniams augalams. Nustatyta didelė rizika vandens organizmams, paukščiams ir žinduoliams. Kadangi nebuvo pakankamai duomenų apie chlorpikriną ir metabolitą dichloronitrometaną, nebuvo galimybių atlikti patikimą poveikio paviršiniam vandeniui ir nuosėdoms poveikio vertinimą. Nebuvo galima atlikti patikimo fosgeno koncentracijos ore poveikio vertinimo. Nustatytas didelis potencialas plisti dideliu atstumu per orą;

               (8)

               Komisija pasiūlė pareiškėjui pateikti pastabų dėl Tarnybos išvadų. Be to, kaip nurodyta Reglamento (EB) Nr. 33/2008 21 straipsnio 1 dalyje, Komisija paragino pareiškėją pateikti pastabų dėl peržiūros ataskaitos projekto. Pareiškėjas pateikė pastabas ir jos buvo atidžiai išnagrinėtos;

               (9)

               vis dėlto, nepaisant pareiškėjo argumentų, 7 konstatuojamojoje dalyje minėtų problemų išspręsti nepavyko. Taigi neįrodyta, kad pasiūlytomis sąlygomis naudojami augalų apsaugos produktai, kurių sudėtyje yra chlorpikrino, galėtų atitikti bendruosius reikalavimus, nurodytus Direktyvos 91/414/EEB 5 straipsnio 1 dalies a ir b punktuose;

               (10)

               todėl chlorpikrinas neturėtų būti patvirtintas pagal Reglamento (EB) Nr. 1107/2009 13 straipsnio 2 dalį;

               (11)

               kad valstybėms narėms būtų suteiktas laikotarpis augalų apsaugos produktų, kurių sudėtyje yra chlorpikrino, registracijai panaikinti, reikėtų taikyti nuo Reglamento (EB) Nr. 1490/2002 nukrypti leidžiančias nuostatas;

               (12)

               tais atvejais, kai valstybės narės augalų apsaugos produktams, kuriuose yra chlorpikrino, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip praėjus vieniems metams po atitinkamos registracijos panaikinimo;

               (13)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl chlorpikrino;

               (14)

               aiškumo sumetimais chlorpikrinui skirtas įrašas Sprendimo 2008/934/EB priede turėtų būti išbrauktas;

               (15)

               todėl Sprendimas 2008/934/EB turėtų būti atitinkamai iš dalies pakeistas;

               (16)

               Maisto grandinės ir gyvūnų sveikatos nuolatinis komitetas nuomonės nepareiškė. Manyta, kad reikia priimti įgyvendinimo aktą, tad pirmininkas pateikė jo projektą tolesniam apeliacinio komiteto svarstymui. Šiame reglamente numatytos priemonės atitinka apeliacinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos nepatvirtinimas
   Veiklioji medžiaga chlorpikrinas nepatvirtinama.
   2 straipsnis
   Pereinamojo laikotarpio priemonės
   Nukrypdamos nuo Reglamento (EB) Nr. 1490/2002 12 straipsnio 3 dalies nuostatų, valstybės narės užtikrina, kad augalų apsaugos produktų, kuriuose yra chlorpikrino, registracijos liudijimai būtų panaikinti iki 2012 m. birželio 23 d.
   3 straipsnis
   Lengvatinis laikotarpis
   Valstybių narių pagal Reglamento (EB) Nr. 1107/2009 46 straipsnį nustatomas lengvatinis laikotarpis turi būti kuo trumpesnis ir baigtis ne vėliau kaip po 12 mėnesių nuo atitinkamos registracijos panaikinimo.
   4 straipsnis
   Sprendimo 2008/934/EB pakeitimai
   Sprendimo 2008/934/EB priede išbraukiamas chlorpikrinui skirtas įrašas.
   5 straipsnis
   Įsigaliojimas ir taikymo data
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 22 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 15, 2008 1 18, p. 5.

      (4)  OL L 55, 2000 2 29, p. 25.

      (5)  OL L 224, 2002 8 21, p. 23.

      (6)  OL L 246, 2007 9 21, p. 19.

      (7)  OL L 333, 2008 12 11, p. 11.

      (8)  Europos maisto saugos tarnybos išvada dėl veikliosios medžiagos chlorpikrino pesticidų rizikos vertinimo tarpusavio peržiūros. EMST leidinys (2011 m.); 9(3):2084 [58 p.]; doi:10.2903/j.efsa.2011.2084. Pateikta www.efsa.europa.eu/efsajournal.htm.